Lav et referat af nedenstående tekst:

Tekst:
I disse timer er Stine Rex i gang med at gennemføre sin hidtil største bedrift i den amerikanske ørken. - Det går skidegodt. Hun er flyvende og befinder sig cirka 39 kilometer fra målet, fortæller hendes mand Dan fra en skrattende telefonforbindelse i Death Valley. Natten til tirsdag snørede Stine Rex løbeskoene og begav sig ud på en glohed og ultrahård løbetur i ørkenlandskabet. Som den første danske kvinde har hun kvalificeret sig til at deltage i det 217 kilometer lange løb. Løbet Badwater Ultramarathon er kendt som verdens hårdeste ultramarathon. De mange kilometer skal gennemføres på maksimalt 48 timer - med en dagstemperatur på op mod 50 grader. Kun knap halvdelen af de 100 deltagere plejer at nå hele vejen til målstregen. - Jeg skal bare i mål Undervejs i løbet har TV2 Nord talt med Stine Rex, der er godt pakket ind for at holde til varmen. - Jeg kan godt forstå, de kalder det verdens hårdeste  løb, fortæller hun på vej op ad et bjerg. - Det er så stejlt, at jeg ikke kan løbe op ad det. Det går bare opad og opad, og der er så varmt i de her 50 grader. Men jeg skal bare i mål lige meget hvad, lyder det fra ultraløberen. Kortvarig krise Med på sidelinjen er Stines mand Dan, der hjælper hende med at køle ned. For varmen er voldsom, fortæller han. - Hun havde lidt krise kortvarigt. Alle har været kamppresset på grund af varmen, og vi har hørt, at mange er røget ud. Han forventer, at de når målet om fire-fem timer, hvor hun forinden skal igennem en høj stigning på 2500 højdemeter i slutningen af løbet. En livsdrøm Trods varmen er selve løbet gået som forventet, selvom det er svært at forberede sig på, fortæller Dan. Når målet - forhåbentlig - er nået om over middag dansk tid, er det en drøm, der går i opfyldelse for Stine Rex. - Det er jo hendes livsdrøm. Det bliver en kæmpe fest at komme op på toppen. Vi skal selvfølgelig have et bad og sove. Og så skal vi nyde det.

Referat:
Den 43-årige nordjyde er netop nu i gang med at gennemføre ultraløbet - som den første danske kvinde.